Il-Prim Ministru l-bieraħ waqt organizzat mill-Kamra tal-Periti tkellem b'mod ġenerali dwar ir-riforma li teħtieġ illi ssir fil-MEPA u kif din tinkwadra fir-riformi l-oħra li jrid jagħmel il-Gvern f'diversi oqsma. Fost dak li ntqal, kif rappurtat mill- laqatni l-kumment segwenti : L-unika ħaġa li kien jonqsu jgħid il-Prim Ministru kien li l-Liġi kif inhi illum diġa tipprovdi dwar dan. Fil-fatt l-artiklu 13 (5) tal- Att dwar l-Ippjanar tal-Iżvilupp jipprovdi kif ġej : "Meta l-Kummissjoni tivvota kontra rakkomandazzjoni magħmula mid-Direttur ic-Chairman ta' dik il-Kummissjoni għandu jirreġistra fil-file relattiv ir-raġunijiet ta' ppjanar speċifiċi mogħtija mill-membri tal-Kummissjoni li ma jkunux qablu mar-rakkomandazzjoni tad-Direttur." Li kien qed jiġri hu li f'uħud mill-każijiet il-membri tal-Kummissjoni ġew jaqgħu u jqumu minn dan. Jiġifieri il-liġi diġa tipprovdi għal trasparenza tali li tobbliga illi jkun hemm spjegazzjoni kull meta rakkomandazzjoni tad-Direttur tal-Ippjanar (jew il- li jagixxu f'ismu) ma tkunx milqugħa mill-Kummissjoni għall-Kontroll tal-Iżvilupp. Li ġara kien li l-membri tal-Kummissjoni ma mxewx mal-liġi. U qiesu ma ġara xejn. It-tagħlima hi : l-emendi għall-liġi mhux biżżejjed. Iridu jinħatru persuni kompetenti u li jifhmu fl-ippjanar. S'issa dan mhux dejjem sar. Anzi ħafna drabi ma sarx !